                                                  Z A P I S N I K

         Sa sjednice Općinskog vijeća općine Jarmina održane 9. studenog 2010. godine u 19 sati u prostorijama općine Jarmina.

         NAOČNI :                                                           ODSUTNI :

1. MILAN NAGLIĆ                                          1. MARIO KRUŠELJ

2. ĐURO HORVAT                                          2. DALIBOR BELA

3. STJEPAN SEDLAR

4. DRAGUTIN CULI

5. STJEPAN MAJPRUZ

6. STJEPAN DADIĆ

7. VLADIMIR KLARIĆ

8. MARIO MATIĆ

9. TOMISLAV PRACAIĆ

        Predsjednik Općinskog vijeća Milan Naglić za sjednicu je predložio

                                            D N E V N I      R E D
1. Usvajanje zapisnika sa prethodne sjednice.

2. Aktualni sat

3. Informacije o projektima u tijeku.

4. Razno.

        Glasovanjem vijećnika dnevni red je jednoglasno usvojen.

                                              TOČKA 1.

        Zapisnik sa sjednice glasovanjem vijećnika jednoglasno je usvojen.

                                              TOČKA 2.

        Načelnik Andrija Draganić vijećnike je izvjestio da su javni radovi završeni, radilo se do kraja mjeseca te predlaže da se radnicima da cijela plača od 2.200,00 kuna što je glasovanjem i prihvaćeno.

        Načelnik je vijećnike upoznao sa problemom kuće obitelji Ranogajec koja je u takvom stanju da se ruši a on traži ako se može nabaviti kuća sa „Blaca“.

    Što se tiče javnih radova gotovo sve je napravljeno osim krova na igralištu.
    Vijećnik Stjepan Dadić je rekao da neki grobovi nisu očišćeni te ih treba očistiti.

     Vijećnik Dragutin Culi je rekao da treba dati podatak koliko je svaka udruga dobila kroz javne radove.

      Vijećnik Mario Matić je rekao da će se obići groblje i vidjeti koji grobovi se ne uređuju.

       Vijećnik Stjepan Sedlar pita dali se kod Škrleca iza kuće može napraviti upojni kanal ili se nasutin sa kamenom.

        Vijećnik Dadić Stjepan pita dali se može napraviti kanal u ulici N.Š.Zrinskog.

         Načelnik Andrija Draganić je rekao da je idejni projekt za svlačionice na igralištu usuglašen te da će se raditi u dvije faze.

          Glasovanjem vijećnika donesen je zaključak da se pristupi izradi projekta koji se povjerava projektantu Holdeku.

           Načelnik je vijećnike upoznao sa potrebom izmjene projekta kanalizacije u Jarmini zbog zahtjeva EU.
           Nakon kratke rasprave donesena je odluka da se pristupi izmjeni projekta kanalizacije te da se taj posao dodjeljuje tvrtki „Orion“.

           Vijećnik Dragutin Culi pita zašto se ne objavljuju akti vijeća.

            Predsjednik Vijeća Milan Naglić je rekao da je razgovarao sa nekim vijećnicima o radu u općini te da će on određene dane dolaziti u općinu gdje će se prikupljati materijali za sjednice vijeća te time poboljšati rad.

            Vijećnik Vladimir Klarić je rekao da je napravljeno sedamdeset posto posla vezano uz inventuru te da će se na slijedećoj sjednici vijeća donijeti odluka o otpisu.

             Načelnik Andrija Draganić vezano uz rad u općini da se donese Pravilnik o unutarnjem redu, koeficijenti za obračun plača, osnovica za obračun plaća službenika i namještenika te da se nakon toga to treba i poštivati.

             Predsjednik vijeća Milan Naglić vijećnike je izvijestio o seminaru u županiji na kojem je prisustvovao a vezao uz FMC.

                                                      TOČKA 3.

             Zamjenica načelnika Višnja Škrlec vijećnike je izvijestila da je projekt sušione voća prihvaćen, te je također izvijestila o prisustvovanju na seminaru u Osijeku sa temom Dunavska strategija.
              Predsjednik vijeća je vijećnike izvijestio o projektu vezano uz solarnu elektranu.

                                                       TOČKA 4.

              Pod točkom razno raspravljalo se o turističkoj signalizaciji te je rećeno da Ministarstvo turizma projekt turističke signalizacije financira sa 70% sredstava.

              Načelnik predlaže da se izabere odbor za poljoprivredu pa predlaže Dragutina Culija za predsjednika odbora.

              Nakon kraće rasprave glasovanjem jednoglasno su u odbor za poljoprivredu izabrani su za predsjednika Dragutin Culi a za članove Stjepan Majpruz i Đuro Horvat.

              Vijećnik Stjepan Sedlar predlaže da se za rad u javnim radovima nagrade Vlatko Rožić i Ivica Požgaj u iznosu od tisuću kuna.

              Glasovanjem vijećnika prijedlog je jednoglasno usvojen.

              Vijećnici su također upozorili da u ulici B.Jelačića ljudi puštaju fekalije u kanalice.

              Načelnik je rekao da takve stvari treba prijaviti Đuri Franjčiću.
              Načelnik je pročitao zamolbu streljačke udruge iz Vinkovaca za novčanom pomoću za rad društva.

              Glasovanjem vijećnika jednoglasno je prihvaćeno da im se dodjeli 1.500,00 kuna.

                                                                                Predsjednik Općinskog vijeća

                                                                                        Milan Naglić    
